REPUBLIKA SRBIJA

NARODNA SKUPŠTINA

Odbor za prostorno planiranje, saobraćaj,

infrastrukturu i telekomunikacije

13 Broj: 06-178/-21

11. maj 2021. godine

B e o g r a d

Z A P I S N I K

9. SEDNICE ODBORA ZA PROSTORNO PLANIRANjE, SAOBRAĆAJ, INFRASTRUKTURU I TELEKOMUNIKACIJE

ODRŽANE 11. MAJA 2021. GODINE

Sednica je počela u 9.30 časova.

Sednicom je predsedavala Katarina Rakić, predsednik Odbora.

Sednici su prisustvovali članovi Odbora: Zoran Bojanić, Nikola Vojinović, Maja Grbić, Nikola Kožović, Miroslav Milojević, Milutin Mrkonjić, Goran Pekarski, Bojan Torbica i Slavenko Unković.

Sednici su prisustvovali zamenici članova Odbora: Rajka Matović ( zamenik Dejana Kesera) i Snežana Petrović (zamenik Krsta Janjuševića).

Sednici nisu prisustvovali članovi Odbora: Arđend Bajrami, Ivana Nikolić, Adrijana Pupovac, Samir Tandir i Milan Urošević, niti njihovi zamenici.

Sednici su prisustvovali iz Ministarstva građevinarstva, saobraćaja i infrastrukture; Vida Jerković, načelnik odeljenja u sektoru za železnički i intermodalni saobraćaj, i Miloš Stanojević, savetnik.

Pre prelaska na utvrđivanje dnevnog reda, predsednik Odbora je predložila da drugu tačku Dnevnog reda Odbor ne razmatra s obzirom da je naknadno dobijeno obaveštenje da je u nadležnosti Ministarstva unutrašnjih poslova, a ne Ministarstva građevinarstva, saobraćaja i infrastrukture.

Odbor je, jednoglasno (11 glasova ,,za“), u skladu sa predlogom predsednika Odbora usvojio sledeći

D n e v n i r e d:

1. Razmatranje Predloga zakona o izmenama i dopunama Zakona o ugovorima o prevozu u železničkom saobraćaju, koji je podnela Vlada (broj 011-692/21 od 19. aprila 2021. godine).

Pre prelaska na rad prema utvrđenom Dnevnom redu, Odbor je, jednoglasno (11 glasova „za“) usvojio Zapisnik 7. sednice Odbora održane 25. marta 2021. godine.

|  |  |
| --- | --- |
| Prva tačka Dnevnog reda: **Razmatranje Predloga zakona o izmenama i dopunama Zakona o ugovorima o prevozu u železničkom saobraćaju, koji je podnela Vlada** |  |

U uvodnom izlaganju Miloš Stanojević, predstavnik Ministarstva, je istakao da izmene zakona koje se predlažu idu u tri pravca. Prvi pravac jeste dalji proces usklađivanja sa regulativom Evropske unije iz oblasti železničkog saobraćaja, odnosno Uredbom 1371/2007 o pravima i obavezama putnika u železničkom saobraćaju. Naveo je da ova promena predstavlja obeštećenje putnika u železničkom saobraćaju u slučaju kašnjenja voza. Druga izmena, koja je predložena se odnosi na usklađivanje sa terminologijom koja je korišćena u Zakonu o železnici iz 2018. godine. Treći pravac izmena se odnosi na otklanjanje tehničkih nedostataka, koje se nalaze u tekstu osnovnog Zakona i bliže uređuje pojedine odredbe koje nisu bile jasno formulisane u Zakonu.

S obzirom da nije bilo prijavljenih za diskusiju članovi Odbora su se izjasnili o ovoj tački dnevnog reda.

Odbor je, u skladu sa članom 155. stav 2. Poslovnika Narodne skupštine, odlučio, jednoglasno (12 glasova „za“), da predloži Narodnoj skupštini da prihvati Predlog zakona o izmenama i dopunama Zakona o ugovorima o prevozu u železničkom saobraćaju, u načelu.

Za izvestioca Odbora na sednici Narodne skupštine određena je Katarina Rakić, predsednik Odbora.

Na sednici Odbora vođen je tonski zapis.

Sednica je zaključena u 9.40 časova.

SEKRETAR ODBORA PREDSEDNIK ODBORA

Biljana Ilić Katarina Rakić